صوت
ماشي
أعتقد أن الصوت بالنسبة لي له علاقة بصوت الستات في مصر
في ستات صوتها عالي بس مش بيتسمع
ما حدش بيسمعه
يعني كلهم صوتهم عالي عن حريتهم عن حقوقهم عن تحررهم
كده إلخ
بس كلهم... عشان كلهم بيعانوا من نفس المشاكل
و
صوتهم
صوتهم مش بيتسمع كفاية في مجتمعنا
عشان مافيش أفعال لصوتهم
أعتقد الاستبيان بتاعي
استبياني على الانترنت كشف من النتايج
فيه أصوات كتيرة للستات من سن ١٨ ل٢٥
أولا من العنف الجنسي وثانيا من العنف الأسري
ثانيا العنف الجسدي كل أنواع العنف الجسدي
بس أكبر حاجة، هو العنف الجنسي
والتاني هو العنف الأسري
بس كل يعني كل النتايج اللي ليها علاقة بالعنف الأسري
زي أن ما فيش مساواه زي أخويا
ما عنديش حق السفر
ما عنديش حق أختار الشخص اللي هتجوزه
ما عنديش الحق أختار نوع الحياة
وبعض الأختيارات دول بالنسبة لي لما قريتها
يبقى فيه أفكار على أمل أننا نغير
وشوية منهم بيجيبولي أكتئاب
يعني حاسين بالقرف
فالنتايج دي
بتقول أنه العنف الأسري أكتر أنواع العنف الستات في مصر بتواجهه
لحد دلوقتي
بعد النتايج، كلهم بيعانوا من الضرب في البيت
بيعانوا من سلب الحرية بيعانوا من سلب الحقوق في أي حاجة
بيقولولي... بيقولولي ببساطة، مشكلتها
وتقولي النتيجة في رأيها
وفيه منهم بيقولوا أن أحسن حل هو أننا نسيب القاهرة
ونسيب أهلنا
المفروض يغيروا القواعد هنا في القاهرة في مصر
ويوافقوا أن الناس تسيب أهلها وهي عندها ١٨ سنة
ويعيشوا لوحدهم
فيه منهم بيقولوا لازم نقتل أهلنا
وإلخ، كلهم بيعانوا
بس عايزة الاستبيان بتاعي يغير شوية حاجات
بس أعتقد أني اقدر أنشره
واشاركه مع منظمة تساعدني أنشط ستات كتيرة
ونعمل شوية تغييرات زي خريطة مكافحة التحرش
لما بيتحركوا ضد التحرش
وبيتسلط الضوء عليهم دلوقتي
وقبل كده كنت بشتغل في خريطة التحرش في التواصل الاجتماعي
وبيجيلي من بنات عالانترنت عالفيسبوك واليوتوب والتويتر إلخ
وشفت حالات كتيرة للتحرش، التحرش الجنسي
والتحرش الجنسي وكل أنواع العنف
اتبعتت لصفحة الخريطة مكافحة التحرش
وشفتها
تعاملت، تعاملت قبل كده مع بنت
بعتتلي تقوللي أن حصلها تعدي جنسي من عمها
وحاسة، وحاسة أنها صعبانة على نفسها
وكان عندها ١٣ سنة
و... كانت بس قاعدة في اوضتها
مش بتخرج ولا تقابل حد
كانت بتكره الناس ولبست النقاب
بتلبس النقاب ومافيش حاجة باينة منها ولا حتى عينيها
وبرضوا بيتم التحرش بيها
وكرهت الناس وكرهت التعامل مع أي حد وكرهت أبوها وأخوها
وكرهت أي حد يلمس جسمها
بسبب اللي حصل من عمها وكرهت عمها
وكانت حاجة بشعة ما واجهتهاش قبل كده
وكانت عايزة تقابلني وتحكيلي قصتها أكتر
واقولها ازاي تتعامل معاها وتكمل حياتها
حياتها اتدمرت تماما من اللي الحصل
بس الفرص ما كانتش مناسبة عشان نتقابل
ده لما كنت كابتن فريق مكافحة التحرش الجنسي في كفر الشيخ
وعملت استبيان عالانترنت بخصوص التحرش الجنسي في المدينة كلها
وعرفنا الشوارع اللي بيحصل فيها معظم التحرش
والفئة العمرية اللي بتواجه أكبر قدر من تحرش
كان العمر من ١٥... لأ
من ١٥ ل٢٥
دي الفئة العمرية اللي بتواجه أعلى نسب تحرش
وده غالبا العمر بتاع الجامعة
والمرحلة الثانوية
وده كان صعب عليا جدا
وأعمار المتحرشين كات صغيرة زي ١٣ سنة
١٢ سنة، بتبتدي من ١١ سنة
ونادرا ما كانت الأعمار الأكبر بتتحرش، فوق ال٣٥
وبيتحرشوا بالبنات بطريقة وحشة وحاجات مقرفة
وشئ بشع أنك تشوفي واحد عنده ٤٠ سنة بيتحرش بواحدة عندها ١٨ سنة
بس بيجيلي مواقف أكتر وقصص أكتر من بنات
لما بعمل حملة توعية في الشارع
اتكلمت قبل كده مع واحد قال أن التحرش سببه أكتر البنات
عشان بتحسسني لما بتخرج في الشارع
كأنها بتقولي أن لازم اتحرش بيها
عشان بلبس فستان حلو ومبسوطة
وشكلي حلو
وعشان ابقى حلوة اكتر المفروض تعاكسني
ودي حاجة غبية يعني
ولما اتكلمت معاه كان مخطوب
وما كانش بيسمحلها تخرج لوحدها
ومانعها تكلم أي ولد
عشان خايف من الرجالة طب ليه بتتحرش بالبنات
ف... يعني أنتي كويسة بس دي غلطة البنت
قلت له أنه مش غلطة البنت وأنها ضحية في الحالة دي
ما عملتلكش حاجة عشان تتحرش بيها
يعني ممكن تتخيل لما تمشي في الشارع ولابس لبس حلو
وشكلك متشيك وبنت تبسبس لك وتتحرش بيك
ممكن تحس بايه
فيقول لأ طبعا مش هيحصل هتعمل كده ازاي؟
مش قادر تحس أنت بتعمل كده
بتتخطى حدودها وبتكسر احساسها باحترام نفسها
لما بتقولها كلمة بسيطة
بتحس أن... ما عنديش حاجة بتاعتي
ما عنديش... أنا متاحة لأي حد
أنا حاجة عامة، أي حد ممكن يقول لها اللي هو عايزة
أي حد ممكن يضربني أي حد ممكن يتحرش بيا
ويتعامل معايا بشكل جسدي
وإلخ... ده احساسها وبيبقى اللوم عليها
لما أي حد يقولها كلمة بسيطة
زي أنتي... أنتي مزة جدا
فأنا بحس بعدم الارتايح بسبب مجاملتك دي
ده صعب جدا على البنت مش متخيل هي حاسة بايه بسبب الكلمة البسيطة دي
فدي حاجة واجهتها قبل كده
بس لحد دلوقتي واجهت حاجات أكتر في الشارع واقدر اتعامل معاها
يعني قبل كده ضربت واحد على صدره
لما كنت مع أمي تحرش بيا وضربته برجلي
في صدره
ضربتي حد؟
ضربت واحد برجلي في صدره
لمما اتحرش بيا
فأنتي كنتي مع أمك وضربتي حد؟
كنت مع أمي وهو اتحرش بيا فأنتي كنتي مع أمك وضربتي حد؟
كنت مع أمي وهو اتحرش بيا
اتحرش بيا من ضهري فلفيت وضربته برجلي في صدره
وهو... اتزق كده
والناس كملت ضرب فيه
وحسيت أني احسن رجلي وجعتني بس كنت كويسة
يعني هو تمام، أنا عايزة بنات أكتر تتكلم
ويعلوا صوتهم، صوتنا الواطي بيخلي المشكلة
بيخلي المشكلة أكبر
زميلتي في السكن قالتلي قبل كده واحنا ماشيين
راجلين كانت ماشية بينهم قالولها ممكن تمشي وسطينا
فبعد ما هي... بعد ما اتحركوا
قالتلي أنهم أغبيا جدا
عايزة أضربه
قلت لها ليه ما تعمليش كده؟
عشان ما ينفعش صوتي يعلى في الشارع
قلت لها لازم تعملي كده عشان لما ما بتعمليش كده
بيكرر نفس الحاجة مع بنت تانية
سكتت كده
مش عارفة هتعمل ايه بعد كده
بس مش مشكلة يعني عالأقل قلتلها هيعمل ايه بعد كده
أنتي مش الوحيدة اللي هيقول لها كده
ف... يعني عايزة ناس أكتر عايزة بنات أكتر تعلي صوتها
لما بنشر حاجة عالفيسبوك عن تحرش أو عنف بواجهه في الشارع
بيجيلي لايكات وتعليقات أكتر من البنات وشوية ناس وشوية ولاد
بس مش بيتكلموا عنه
يعني عايزة أصوات أعلى عن الموضوع
بس